Må ikke forveksles med Roger Johansen (kjelkehockeyspiller).
Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-02}}* etter påstanden. *2022-01*

**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. *(2020-12)*

**Roger Johansen** (født 29. juli 1972 i Bodø) er en norsk jazzmusiker (trommer) bandleder og låtskriver. 

Han vokste opp på Tverlandet utenfor Bodø, der han tidlig var en del av et aktivt musikkmiljø. Fra starten med skolekorps, senere aktiv i rockebandet Fresh Fruit i Bodø, via dansebandene Sunrise og Jesper.

Hans tidligere karriere var spillejobber med blant andre Jan Gunnar Hoff, Terje Venaas, Kåre Garnes, Per Husby, Putte Wickman, Marit Sandvik, Marie Bergman og Knut Riisnæs. Han var også med i Øystein Norvoll Band og som landsdelsmusiker i gruppa "Link" (Scene Finnmark) i Hammerfest fra 1994. Sammen med Erik Halvorsen og bassisten Dag Erik Pedersen fra Hammerfest, jobbet han også med Jazztrioen *Voyage*. I perioden 1997–1999 arbeidet han som landsdelsmusiker i jazztrioen FAR EAST og med turneer i inn- og utland med musikere som Hector Bingert, Gustavo Bergalli, Kevin Dean og Ailo Gaup. Johansen spilte samtidig i Marit Hætta Øverli Band (1994–1998) og turnerte med henne i Sverige, Finland, USA og Canada. Han arbeidet som frilansmusiker i Stavanger fra 1998], flyttet til Oslo i 2001 og flyttet tilbake til Tverlandet utenfor Bodø i 2014.

Utgivelser
----------

Johansen platedebuterte på CD som 20-åring i 1992 i Bodø på en lokal EP/studentutgivelse, men har senere spilt på om lag 60 studioinnspillinger, blant annet med Tore Johansen: *Windows*, 2001 og *Like That* (Gemini Records, 2005) med Tore Johansen og Karin Krog. Han medvirket også på rap-gruppa *Tungtvann*s spellemannprisnominerte utgivelse "Folket Bak Nordavind" fra 2004. Han har vært med i Jørn Øien trio som ga ut plata (*Short stories*, Resonant Music 2004), i Tore Johansen «Nordic Quintet», Nisse Sandström kvartett, Staffan William-Olsson band, Bodil Niska kvartett, og fra 2002 til 2005, i The Staffan William Olsson Trio, samt i Olssons 9-mannsband Sharp 9 som ga ut den spellemannsnominerte CD-en No:Network (Real Records) i 2004. Han spilte også trommer i bandet til Nora Brockstedt i flere år og var også med på hennes to siste studioalbum før hun pensjonerte seg som 86-åring i 2009.[] Som frilanser har han arbeidet med de fleste norske jazzartister. Han har også spilt med en rekke av Norges kjente jazzsangerinner, som Karin Krog, Magni Wentzel, Kjersti Stubø, Randi Tytingvåg, Christina Bjordal, Laila Dalseth, Marit Sandvik og Inge Stangvik. Johansen har også spilt i den engelske saksofonisten Dave Edges kvintett.[]

Internasjonalt
--------------

Johansen har medvirket sammen med flere amerikanske musikere på turne og festivaljobber, som trompetlegenden Kenny Wheeler, trombonistene Slide Hampton og Juan Pablo Torres, gitaristen Randy Johnston, sangerinnen Barbara Morrison, pianistene Hal Galper og Larry Vuckovich, saksofonistene Bob Mintzer, George Garzone, Herb Geller og Scott Robinson. Han har også spilt med blant annet den engelske pianisten John Taylorog saksofonisten John Surman. Johansen har deltatt på turnéer i utlandet i USA, Canada, England, India, Malaysia og Russland.

Bandleder, produsent og komponist
---------------------------------

Han har gitt ut fem soloalbum. *Evening songs* (Taurus Records, 2005) med musikerne Jon Eberson gitar, Atle Nymo saksofon,Ole Morten Vågan bass,Marit Sandvik vokal, *World Of Emily* fra 2007 på eget selskap Inner Ear, med Jon Eberson gitar, Atle Nymo saksofon, Helge Lien, piano Sondre Meisfjord bass, og Marit Sandvik vokal. Album nr. tre heter *Fine Together* og kom ut på Inner Ear i 2010. Albumet inkluderer Tore Johansen, trompet og John Pål Inderberg, barytonsax, sammen med de to svenske jazzmusikerne Lars Jansson, piano og Georg Riedel, bass. Den fjerde utgivelsen kom sommeren 2014 og har tittelen *On The Up*. I 2019 kom albumet "Straight Ahead", med pianisten Magne Arnesen og den svenske bassisten Hans Backenroth.

Han fikk Stubøprisen for 2019.

Inner Ear
---------

Han er bror til jazztrompeteren Tore Johansen. Sammen startet de plateselskapet *Inner Ear* i (2007). Selskapet har gitt ut over 20 innspillinger med hovedfokus på melodisk originalmateriale med forankring i europeisk-amerikansk jazztradisjons.

Diskografi
----------

Soloalbum
* Straight Ahead (2019)
* On The Up (2014)
* Fine Together (2011) med Georg Riedel
* World Of Emily (2007)
* Evening Songs (2005)

Singler
* *North Light* (2005), med Walter Berg

### Staffan William - Olsson & Sharp 9

* *No Network* (2004)

### Jørn Øien Trio

* *Short Stories* (2004)

### Glesnes/Ytreberg Quartet

* *G.Y.Q.* (2008)
* *People and Places* (2009), med Randy Brecker

### Hallgeir Pedersen/Ivar Antonsen/Bjørn Alterhaug/Roger Johansen - Flight

* *Flight: Dec. 17* (2010)

### John Surman & The Rainbow Band

* *The Rainbow Band Sessions* (2011), med John Surman

### Nest

* *Aurora* (2011)

### Rune Klakegg Trio

* *Romantic Notions* (2012)

Deltar på
* Uka '93: *Det é uka* (1993)
* June Korneliussen Trio: *Gentle Rain* (2001)
* Tobias Skretting & Torstein Obrestad: *Lappeteppe* (2002)
* Cynicon: *Cybernetic* (2003)
* Ingrid Hauge Rasmussen: *Big Little You* (2003)
* Tore Johansen: *Windows* (2003)
* Tungtvann: *III: Folket bak nordavind* (2004)
* Nora Brockstedt & Kåre Conradi: *La det sne, la det sne, la det sne!* (2004)
* Tore Johansen ft. Karin Krog: *Like That* (2005)
* Nora Brockstedt: *Christmas Songs* (2005)
* Ravi: *Kjøpr gitar* (2006)
* Norsk jazzforum: *Jazz From Norway 2006 – JazzCD.no 2rd Set* (2006)
* Markus Weyrauch: *Everything Has It's Time* (2007)
* Vigleik Storaas: *Now* (2007)
* Tom R: Perlemortimens Magi (2007)
* Nora Brockstedt: *Nora – for swingende!* (2008)
* Lappeteppe: *Lappeteppe 2* (2008)
* Tore Johansen: *Giving* (2008)
* John Ivar Bye: *Intakt* (2009)
* Helle Brunvoll & Halvard Kausland: *In Our House* (2009)
* Albatrosh: *Seagull Island* (2009)
* Hans Backenroth: *Bassic Instinct* (2009)
* Tore Johansen, Elin Rosseland, Bodø Domkor & Bodø Sinfonietta: *Jazz Mass* (2009)
* Vigleik Storaas: *Open Ears* (2010)
* Eiksmarka skole: *Jeg vil bygge mitt land* (2010)
* Ingrid Hauge Rasmussen: *Mood Circle* (2010)
* Albatrosh: *Mystery Orchestra with Grenager & Tafjord* (2010)
* Tore Johansen: *Natt, stille* (2010)
* Tore Johansen: *Nord* (2011)
* Hayden Powell: *The Attic* (2011)
* Helle Brunvoll: *Your Song* (2012)
* Norsk jazzforum: *Jazz From Norway 2012 – JazzCD.no 5th Set* (2012)
* Terje Nilsen: *Gledeståra* (2012)
* Tore Johansen: *The Set* (2014)
* Turn Left Prod: *Distant Reports No. 2 – Jazz From North Norway* (2014)
* England Brooks: *My Mother's Eyes* (2016)
* Aslak Borgersrud: *Det er valgfritt å irritere seg* (2016)
* Ann Iren Hansen: *Tjernet* (2017)
* England Brooks Orchestra: The Greatest Gift (2018)
* Sigrid Brennhaug: Daga Æ Vil Huske (2020)
* Tore Johansen: Natt, Lys (INEA) 2020
* Sigrid Brennhaug: Snart Va Det Jul (singel) JayKayRecords 2020
* Svela: Hold Still (Smia Records) 2022
* Asa Krogtoft: "Aldri Før Nu" (Store-Studio-Records 2022)

Referanser
----------

1. ↑   Discogs, Discogs artist-ID 276900, besøkt 9. oktober 2017[Hentet fra Wikidata]
2. ↑   jazzinorge.no[Hentet fra Wikidata]
3. ↑  50 års omtale i Aftenposten 29. juli 2022
4. ↑  «Han fikk Stubøprisen». *ht.no*. 29. juni 2019. Besøkt 20. oktober 2019.

Eksterne lenker
---------------

* *rogerjohansen.com*
* Biografi fra Jazzbasen.

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** MusicBrainz **·** Discogs
 |